Sersant in polisiestasie in gesig geskiet | Maroela Media
'n Polisiebeampte is Woensdag in die vroeë oggendure in die Lingelethu-Wes polisiestasie in Khayelitsha in die gesig geskiet.
Brig. Novela Potelwa, woordvoerder van die polisie, het gesê drie mense het omstreeks 02:00 die polisiestasie binnegekom onder die voorwendsel dat hulle 'n rooftog wil aanmeld. Terwyl polisiebeamptes hulle bygestaan het, het die verdagtes skielik op die beamptes losgebrand.
'n Polisiesersant is in sy gesig, naby sy oog, gewond. Die verdagtes het daarna van die toneel gevlug. Die sersant is na 'n hospitaal gehaas. Volgens Potelwa is die motief vir die skietery onbekend.
Lt.genl. Khombinkosi Jula, provinsiale polisiekommissaris in die Wes-Kaap, het die voorval ten sterkste veroordeel en gesê dit is onaanvaarbaar dat polisiebeamptes, wat dienaars van die gemeenskap is, op so 'n wyse aangeval word. "Ons sal onverpoosd werk om seker te maak dat die skuldiges aan die pen ry," het hy gesê.
Enigiemand met meer inligting word versoek om dit by Crime Stop by 08600 10111 aan te meld.
Die minister van polisie het gese "South Africa is a very safe country".
Hoekom span hulle nie die weermag saam die polisie in om 'n massiewe raid te doen op al die groot nedersettings om beslag te lê op al die onwettige vuurwapens en dwelm neste nie? Dan moet al die onwettigge wapens en dwelms vernietig word, nie net in 'n polisie evidence kamer waar dit weer later terug aan die kriminele verkoop kan word nie.
Toemaar,die polisie beamptes en verkeers beamptes se openbare optrede is maar ook nie so van wats wonders nie! Wanneer sal hul arogante houding teenoor die publiek ook ten sterkte veroordeel word? Julle twee gesig dubbel standaarde is orals te siene!
Jinne Dubbele Staandaarde, jy veralgemeen nou vereeslik baie. Ek glo wel daar is baie vrot appels in die boks, maar om nou te kom sê alle polisie beamptes en verkeersbeamptes, is nie regverdig nie. Net soos geen persoon in SA of ter wêreld dit verdien om geskiet te word nie, glo ek ook dit tel vir die veiligheidmagte(dienste).
Wie weet, hy is dalk geskiet met een van die vuurwapens, wat van die slapende polisielede Gesteel was laasnaweek.